EkBass/fiwiki-20250220-pages-articles huggingface dataset:
Ohjelman optimointi

Ohjelman optimointi on tietotekniikassa joukko menetelmiä, joilla ohjelmakoodin suoritusta tehostetaan. Tapauksesta riippuen optimointia voidaan tehdä esimerkiksi muistimäärän käytön, virran käytön tai suoritusajan suhteen. Optimointia voidaan tehdä kääntäjän asetuksilla ja itse ohjelmakoodin muokkaamisella. Tärkeysjärjestyksessä ensimmäisenä on aina ohjelman oikea ja luotettava toiminta, mutta on useita tilanteita joissa optimointia voidaan tarvita. Optimoinnin apuna voidaan käyttää profilointia "kuumien kohtien" () havaitsemiseen. Kevyimmällä tasolla optimointi voi tarkoittaa selkeää ja yksinkertaista toteutusta ja syvemmällä tasolla toteutusmenetelmien muuttamista. Ohjelmakoodin lisäksi tietorakenteita muuttamalla voidaan parantaa ohjelman suoritusta: kielestä riippuen ongelmakohtia voivat olla monimutkaiset varaukset yksinkertaisille rakenteille tai useita välituloksia suorituksen aikana. Muistiarkkitehtuurit kuten NUMA voivat vaatia erityistä suunnittelua. == Esimerkkitapaus == void twiddle1(int *xp, int *yp) { *xp += *yp; *xp += *yp; } void twiddle2(int *xp, int *yp) { *xp += 2* *yp; } Esimerkkitapauksessa on kaksi vaihtoehtoa, joissa muuttujan arvo lisätään kahdesti toiseen muuttujaan. Jälkimmäinen voi vaatia vähemmän muistioperaatioita, mutta mikäli osoittimet`xp` ja `yp` osoittavat samaan muistipaikkaan jälkimmäinen voi antaa virheellisen tuloksen. == Katso myös == * Ershovin numero * Amdahlin laki * Asymptoottinen suoritusaika == Lähteet == == Kirjallisuutta == *
GE-645

GE-645 oli General Electricin valmistama suurtietokone, joka oli muokattu GE-635:stä. Tietokone oli kehitetty Multics-käyttöjärjestelmälle. GE-600 -sarjan tietokoneet GE-625 ja GE-635 käyttivät GECOS-käyttöjärjestelmää. GE-645 oli 36-bittinen tietokone, jossa oli 4 megatavun magneettinen rumpumuisti tallennustilaa varten ja kykeni 435 tuhanteen käskyyn sekunnissa. == Lähteet == == Aiheesta muualla == * Dokumentaatiota bitsavers.org- palvelussa Luokka:Suurtietokoneet Luokka:Tietotekniikan historia
Yrjö Ahomaa

Yrjö Johannes Ahomaa (1. heinäkuuta 1923 Kauhava – 4. lokakuuta 2001Kuka kukin on 2003, s. 1163. Otava, Helsinki 2002.) oli suomalainen kaupunginjohtaja. Hän toimi Harjavallan kunnan- ja kauppalanjohtajana 1962–1969 sekä Keravan kaupunginjohtajana 1970–1986. Puoluekannaltaan hän oli sosialidemokraatti, mutta hän vaikutti nuorena myös kommunistisessa liikkeessä ja sai jatkosodan aikana vankeustuomion maanpetoksellisesta toiminnasta osallistumalla maanalaiseen vastarintaliikkeen toimintaan. == Elämä == === Varhaiset vuodet === Yrjö Ahomaan isä oli Tampereelta kotoisin ollut entinen punakaartilainen Otto Evert Ahomaa, joka jatkosodan aikana oli turvasäilössä sodanvastaisen toimintansa vuoksi. Myös Yrjö Ahomaa oli mukana jatkosodan maanalaisessa vastarintaliikkeessä 1940-luvulla. Hänet pidätettiin joulukuussa 1942 Olavi Heimanin kuulusteluissa tekemän ilmiannon perusteella. Ahomaa sen sijaan ei pahoinpitelystä huolimatta paljastanut Valpon kuulusteluissa ketään. Huhtikuussa 1943 hän joutui kenttäoikeuteen yhdessä 11 muun aktivistin kanssa. Ahomaa oli varastanut Teknillinen korkeakoulun laboranttikurssilta sekä työpaikaltaan Merivaara Oy:stä räjähteiden valmistukseen tarvittavia aineita ja toimittanut ne Heimanille. Hän selvisi vankeusrangaistuksella, mutta syytetyistä Heiman ja Martta Koskinen saivat kuolemantuomion ja heidät teloitettiin Jatkosodan päätyttyä kommunistien toiminta laillistettiin, jolloin Ahomaa liittyi Suomen Kommunistisen Puolueen jäseneksi ja toimi Suomen Demokraattisen Nuorisoliiton ensimmäisenä puheenjohtajana vuodet 1944–1947. Hän opiskeli Tampereella Yhteiskunnallisessa Korkeakoulussa. === Kuntajohtajana === Suoritettuaan valtiotieteiden kandidaatin tutkinnon Ahomaa siirtyi sosialidemokraatteihin ja työskenteli Suolahden työväenopiston johtajana 1950–1953, Kemin sosiaalijohtajana 1953–1956 ja Hämeenlinnan sosiaalijohtajana 1956–1961. Ahomaa toimi vielä lehtorina Yhteiskunnallisessa Korkeakoulussa, kunnes hänet 1962 valittiin Harjavallan kunnanjohtajaksi liikenneonnettomuudessa kuolleen Pentti Moilasen seuraajaksi. Harjavallan muututtua kauppalaksi vuoden 1968 alussa Ahomaa jatkoi tehtävässä kauppalanjohtajan nimikkeellä kesäkuuhun 1969 saakka. Tammikuussa 1970 Ahomaa aloitti Keravan kaupunginjohtajana. Hän oli mukana ideoimassa vuonna 1978 ensimmäistä kertaa järjestettyjä Keravan Sirkusmarkkinoita, ja hänen aloitteestaan perustettiin vuonna 1986 Valkosipulifestivaalit. == Perhe == Ahomaan puoliso oli Vappu Wälläri, jonka kanssa hän avioitui vuonna 1949. Vappu Wällärin isä oli ammattiyhdistysvaikuttaja Niilo Wälläri. == Lähteet == Luokka:Harjavallan kunnan-, kauppalan- ja kaupunginjohtajat Luokka:Keravan kaupunginjohtajat Luokka:Suomen Sosialidemokraattisen Puolueen jäsenet Luokka:SKP:ssä (1918–1990) vaikuttaneet henkilöt Luokka:Vasemmistonuorten puheenjohtajat Luokka:Jatkosodan vastarintaliikkeessä vaikuttaneet henkilöt Luokka:Vuonna 1923 syntyneet Luokka:Vuonna 2001 kuolleet
Aune Rättyä-Pälli

Aune Sisko Amanda Rättyä-Pälli s. Rättyä (13. helmikuuta 1936 Nivala – 25. elokuuta 1980 Espoo) oli suomalainen laulunopettaja sekä lied- ja oopperalaulaja, äänialaltaan lyyrinen sopraano. Maanviljelijäperheeseen Keski- Pohjanmaan Nivalassa syntynyt Aune Rättyä-Pälli lähti opiskelemaan Sibelius- Akatemiaan vuonna 1955. Hän suoritti yksinlauludiplomin Antti Koskisen ja Lahja Lingon johdolla ja piti ensikonsertin Helsingissä 1963. Hän suoritti jatko-opintoja Gerald Mooren, Gerald Souzayn ja Folke Sällströmin johdolla ja teki stipendimatkoja muun muassa Erik Werban kurssille Salzburgiin ja Hans Sittnerin kurssille Nizzaan. Aune Rättyä-Pälli esiintyi paljon suomalaisten kaupunginorkestereiden solistina. Solistitehtäviä hänellä oli myös muun muassa Bachin Matteus-passiossa Helsingissä, Johannes-passiossa Turussa ja Markus- passiossa Kuopiossa. Ooppera- ja operettirooleja olivat La Bohème Lahdessa, Tampereella ja Suomen Kansallisoopperassa sekä Mustalaisparoni ja Wieniläisverta Kansallisoopperassa. Hän esiintyi myös muun muassa Kööpenhaminassa, Nizzassa, Moskovassa, Leningradissa ja Salzburgissa. Aune Rättyä-Pälli toimi laulunopettajana Oulun musiikkiopistossa 1966–1969, Espoon musiikkiopistossa 1969–1970, Hyvinkään musiikkiopistossa 1972–1973 ja Sibelius-Akatemiassa vuodesta 1973. Helsingin ja Jyväskylän yliopistojen opettajankoulutuslaitoksissa hän työskenteli äänenmuodostuksen ja laulun ohjauksen opettajana. Lisäksi hän toimi Savonlinnan lied-kurssien vetäjänä. Rättyä-Pälli kuoli 44-vuotiaana vaikeaan sairauteen. Hän oli vuodesta 1959 naimisissa viulutaiteilija Olavi Pällin (1939–2002) kanssa. ==Lähteet== * * ==Aiheesta muualla== * Aune Rättyä-Pälli Suomen Kansallisoopperan Encore- esitystietokannassa Luokka:Suomalaiset sopraanot Luokka:Suomalaiset musiikkipedagogit Luokka:Vuonna 1936 syntyneet Luokka:Vuonna 1980 kuolleet
Honeywell 6000 -sarja

Honeywell 6000 on Honeywellin valmistama suurtietokonesarja, joka perustuu General Electricin aloittamaan GE-635:n seuraajaan. Sarjan tietokoneissa on käytetty GECOS-käyttöjärjestelmää. 6040, 6060 ja 6080 -malleja markkinoitiin erityisesti "raskaaseen COBOL käyttöön". Sarja nimettiin myöhemmin uudelleen Level 66. == Lähteet == == Aiheesta muualla == * Dokumentaatiota BitSavers.org -palvelussa Luokka:Suurtietokoneet Luokka:Tietotekniikan historia
Vankilavihkot

Vankilavihkot () on italialaisen kommunistin ja marxilaisen teorian kehittäjän Antonio Gramscin merkittävin työ, joka koostuu 29 vihkosta, jotka hän kirjoitti ollessaan vankilassa 1929–1935. Ne on julkaistu neljänä niteenä hänen kuolemansa jälkeen. ==Alkuteos== *Quaderni del carcere ** Osa 1, Quaderni 1(XVI)–5(IX), (1929–1932) ** Osa 2, Quaderni 6(VIII)–11(XVIII), (1930–1933) ** Osa 3, Quaderni 12(XXIX)–29(XXI), (1932–1935) ** Osa 4, Apparato critico ===Suomennetut=== * Vankilavihkot: Valikoima 1, toim. ja johdannon kirj. Mikael Böök, suom. Martti Berger, Mikael Böök, Leena Talvio Kansankulttuuri, 1979 ISBN 951-615-250-3 * Vankilavihkot: Valikoima 2, Mennyttä ja nykyistä. Tämän päivän Ruhtinas. Valtio. Amerikanismi ja fordismi, toim. Mikael Böök, suom. Martti Berger, Mikael Böök, Leena TalvioKansankulttuuri, 1982 ISBN 951-615-313-5 ==Lähteet== ==Aiheesta muualla== *Vankilavihkot verkossa Luokka:Kirjat politiikasta
Banifing

Banifing on Banin sivujoki Malissa ja Burkina Fason rajalla. Sen pituus on noin 200 kilometriä ja valuma-alueen laajuus 19 570 neliökilometriä. Banifing saa alkunsa Burkina Fason rajalta N’Gorlaka ja Tessé (Longo) -jokien yhtymäkohdasta. Se virtaa kohti luodetta ja laskee Baniin 20 kilometriä Baoulén ja Bagoén yhtymäkohdan alapuolella. Tärkein sivujoki on Lotio. Valuma- alueeseen kuuluvat Burkina Fason Kénédougoun provinssi sekä Malin Sikasson ja Koutialan piirit. Banilla ja sen alkujoilla on myös useita muita Banifing- nimisiä sivujokia. ==Lähteet== Luokka:Burkina Fason joet Luokka:Malin joet Luokka:Nigerin vesistö
Kansainvälinen viestikirja

Kansainvälinen viestikirja (International Code of Signals) on kansainvälisen merenkulkujärjestön meriturvallisuuskomitean ylläpitämä viestintäohjeisto, joka käsittää viestimisen viestilipuilla, valolla morsettamalla, äänellä morsettamalla, puheella megafonin kautta, radiosähkötyksellä, puheella radiota käyttäen ja morsettamalla lipuilla tai käsin. Viestinnän perusajatus on luoda kansainvälisiin koodeihin perustuva viestintämahdollisuus, jolloin kielivaikeudet eivät ole hätätilanteessa viestinnän esteenä. Kansainvälinen viestikirja (International Code of Signals) perustuu kansainvälisiin sopimuksiin. Viestikirjaa hallinnoi kansainvälinen merenkulkujärjestö, jolle asiasta vastaaminen siirtyi kansainvälisen radiokonferenssin (Atlantic City 1947) ehdotuksesta. Kansainvälinen merenkulkujärjestö otti tehtävän yleiskokouksen päätöksellä vastatakseen vuonna 1959IMCO Acceptance of duties in connection with the International Code of Signals Resolution A.3(I) sen jälkeen, kun järjestöä koskeva sopimus oli rekisteröity Yhdistyneiden Kansakuntien sopimussarjassa 17.3.1958/4214. Suomessa kansainvälistä merenkulujärjestöä koskeva sopimus tuli voimaan 21.4.1959 ja sopimus on julkaistu Suomen säädöskokoelman sopimussarjassa numerolla SopS 20/1959. Kansainvälisessä merenkulkujärjestössä kansainvälisestä viestikirjasta vastaaminen kuuluu meriturvallisuuskomitealle mainitun sopimuksen 29.b artiklan nojalla. Kansainvälisen merenkulkujärjestön yleiskokous vahvisti meriturvallisuuskomitean valmisteleman uuden ajantasaistetun viestikirjan 29.7.1965.IMCO International Code of Signals Resolution A.80(IV) Mainittu julkaisu korvasi kansainvälisen viestityskirjan 1931, jonka merenkulkulaitos ja merivoimat olivat julkaisseet vuonna 1949 myös suomeksi. Vuoden 1965 kansainväliseen viestikirjaan tehdyt muutokset vahvistaa kansainvälisen merenkulkujärjestön meriturvallisuuskomitea.Meriturvallisuuskomitea MSC.21(73) tuli voimaan 1.1.2002. Virallinen voimassa oleva kansainvälinen viestikoodisto sisältyy kansainvälisen merenkulkujärjestön julkaisuun International Code of Signals. Viestikirja on osa merilain (1994/674) 22a:1 § (2017/482) tarkoittamia Suomen kansainvälisiä velvoitteita, jotka Suomi panee presidentin tai valtioneuvoston asetuksilla osaltaan täytäntöön. Kansainvälistä viestikirjaa ei ole sellaisenaan pantu täytäntöön asetuksella Suomessa, mutta muun muassa muutokset ihmishengen turvallisuudesta merellä vuonna 1974 tehtyyn yleissopimukseen (SopS 6/2003) V osa 21. sääntö määrää, että tietyissä aluksissa viestikirja kuuluu radioaseman pakolliseen varustukseen. == Lähteet == == Kirjallisuutta == * International code of signals. International Maritime Organization. London: IMO, 2005. ISBN 978-92-801-4198-6. Luokka:Viestintä
Jenni-Juulia Wallinheimo-Heimonen

Jenni-Juulia Wallinheimo-Heimonen (s. 1974) on vammaispoliittinen taiteilija. Hän tekee taidetta, joka käsittelee vammaisuuteen liittyviä kysymyksiä. == Ura == Wallinheimo-Heimonen on opiskellut tekstiilialaa Hämeen ammattikorkeakoulun (HAMK) Wetterhoffilla Hämeenlinnassa sekä Taideteollisessa korkeakoulussa. (BA 2002). Hän on ohjannut ja käsikirjoittanut vammaisuudesta kertovia lyhytelokuvia kuten Illusionist's Visions sekä Reflector of Living Will, joista jälkimmäinen palkittiin parhaasta käsikirjoituksesta Pisa Robotic Film festivaaleilla 2018. 2019 Wallinheimo-Heimonen sai monitaiteen valtionpalkinnon. Wallinheimo-Heimosen teoksista on noussut kohu, kun niitä oli esillä Nurmijärven kirjastossa. Hän on saanut Nurmijärven kunnan kulttuuripalkinto Konstiniekan 2016 sekä Vimma-kulttuuripalkinnon 2009. 2022 Wallinheimo-Heimonen osallistui Pohjoismaiden kulttuuripanostukseen Nordic Bridges kolmen kuukauden residenssillä ja näyttelyllä Toronton Harbourfront Centressä. 2024 Wallinheimo-Heimonen, Pia Lindman ja Vidha Saumya on valittu Suomen paviljonkiin 60. Venetsian taidebiennaaliin. Wallinheimo-Heimonen on toiminut myös järjestöaktiivina. Hän on toiminut Invalidiliiton naistyöryhmän puheenjohtajana. Wallinheimo-Heimonen on tuonut työssään esiin vammaisten ihmisten oikeuden kauneuteen. Wallinheimo-Heimonen on Monitaiteen taiteilijaprofessori 2025-2029. Hän on saanut työskentelyynsä apurahaa Koneen Säätiöltä.. 2019-2021 hän työskenteli Taiteen edistämiskeskuksen 3-vuotisella apurahalla. == Yksityiselämä == Wallinheimo-Heimonen sairastaa synnynnäistä luuston haurautta. ==Lyhytelokuvia== * How Great Is Your Darkness (2023, 23 min) * Alternative Way of Being (2023, 7 min) * My Whimsical Resonance (2021, 10 min) * Great-GrandPa Looked Like E.T. (2020, 5 min) * Muuten menee katu- uskottavuus (2020, 6:30 min) * Reflector of Living Will (2018, 8 min) == Palkinnot == * Monitaiteen valtionpalkinto 2019 *Nurmijärven kunnan kulttuuripalkinto Konstiniekka 2016. * Vimma-kulttuuripalkinto 2009 == Lähteet == == Aiheesta muualla == * Jenni-Juulia Wallinheimo-Heimosen verkkosivut * Jenni-Juulia Wallinheimo-Heimonen AV-arkin verkkosivuilla. Luokka:Suomalaiset tekstiilitaiteilijat Luokka:Vammaiskulttuuri Luokka:Suomalaiset vammaisten oikeuksien liikkeen edustajat Luokka:Nurmijärven kulttuuri Luokka:Vuonna 1974 syntyneet Luokka:Elävät henkilöt
IBM System/38

IBM System/38 on IBM:n valmistama keskitason tietokonesarja, joka esiteltiin 24. lokakuuta 1978. Ensimmäiset vuodelle 1979 suunnitellut toimitukset viivästyivät vuodelle 1980. Mallia edelsi IBM System/3. Mallin seuraajaksi tuli IBM AS/400. Käyttöjärjestelmä oli nimeltään Control Program Facility (CPF). System/38:n julkaisun jälkeen IBM julkaisi IBM System/36:n, joka oli seuraaja IBM System/34:lle. == Lähteet == == Aiheesta muualla == * Dokumentaatiota bitsavers.org-palvelussa Luokka:IBM:n tietokoneet Luokka:1970-luvun tietokoneet
Burroughs B5000

Burroughs B5000 oli Burroughsin valmistama suurtietokone, joka käytti diskreettejä transistoreja ja myöhemmin mikropiirejä. Tietokone julkaistiin vuonna 1961. Päivitetty seuraaja B5500 julkaistiin vuonna 1964, jonka seuraaja B6500 julkaistiin vuonna 1966. Tietokoneessa oli pinokäskyjä ALGOL 60 -ohjelmien tehokkaaseen suoritukseen. Laitteiston suunnittelussa oli mukana periaatteita kuten mahdollisuus suorittaa ohjelmaa riippumatta sen sijainnista, data olisi riippumaton sen sijainnista ja muistiosoitus ohjelmissa käyttäisi kontekstia hyödyksi. B5000:n Master Control Program (MCP) oli mahdollisesti ensimmäinen korkeamman tason ohjelmointikielellä toteutettu käyttöjärjestelmä. MCP tallennettiin osaan rumpumuistia, josta sitä kutsutaan tietyissä tapahtumissa tai järjestelmätilanteissa. MCP:n suoritusta kutsuttiin kontrollitilaksi () ja siirtymät kontrollitilaan tapahtuvat keskeytyksien kautta. == Lähteet == == Aiheesta muualla == * Dokumentaatiota bitsavers.org- palvelussa * Design of the B 5000 System (PDF) Luokka:Suurtietokoneet Luokka:Tietotekniikan historia Luokka:1960-luvun tietokoneet
Lead (Etelä-Dakota)

Lead [ˈliːd] on kaupunki Yhdysvaltojen Etelä-Dakotan osavaltion länsiosassa. Kultakaivoksen ympärille syntynyt kaupunki sijaitsee Lawrencen piirikunnassa Black Hills -vuoristossa lähellä Wyomingin rajaa. Vuoden 2010 väestönlaskennassa Leadin asukasluku oli 3 124. Piirikunnan hallintokaupunki Deadwood sijaitsee heti Leadin koillispuolella, ja kaksoiskaupunkia kutsutaan usein yhteisnimellä Lead-Deadwood. ==Historiaa== Leadin kaupunki perustettiin virallisesti vuonna 1876 sen jälkeen kun alueelta oli löydetty lupaavia kultaesiintymiä. Väkiluku nousi vuoteen 1910 mennessä yli kahdeksaan tuhanteen. Kaupungin Homestake Mine kehittyi läntisen pallonpuoliskon tuottavimmaksi kultakaivokseksi, joka ulottui syvimmillään 2,5 kilometrin syvyyteen. Kaivos lakkautettiin vuoden 2001 lopussa. 1900-luvun alussa Leadin kultakaivoksiin tuli siirtolaistyövoimaa erityisesti Italiasta ja Suomesta. Kaupungin 8 000 asukkaasta oli vuoden 1910 paikkeilla suomalaisia noin 950. Muun muassa Kokoomuksen kansanedustajana ja lestadiolaissaarnaajana myöhemmin tunnettu Sakari Ainali työskenteli nuoruudessaan Leadin kultakaivoksessa kymmenisen vuotta. Myös suomalaisen ja amerikkalaisen työväenliikkeen merkkimies Oskari Tokoi työskenteli jonkin aikaa Leadissä ja perusti kaupunkiin raittiusyhdistyksen. Vuoteen 1971 saakka Leadissä toimi suomalaisten lestadiolaisvaikutteinen luterilainen seurakunta. Homestaken kaivoksessa toimii nyt fysiikan tutkimuskeskus Sanford Underground Research Facility (SURF). Vuosina 1970–1994 siellä suoritettiin Homestaken kokeena tunnettua auringon neutriinojen tutkimusohjelmaa, josta Raymond Davis palkittiin fysiikan Nobelilla vuonna 2002. Vuodesta 1974 Leadin kaupunki ja kaivos ovat olleet listattuna Yhdysvaltojen kansallisesti merkittävien historiallisten paikkojen joukkoon. Kaupungissa toimii kaivosmuseo. Tunnin ajomatkan päässä Leadista eteläkaakkoon sijaitsee Mount Rushmoren kallioon veistetty muistomerkki Yhdysvaltain neljän presidentin kasvokuvineen. ==Lähteet== ==Aiheesta muualla== Luokka:Etelä-Dakotan kaupungit Luokka:Amerikansuomalaiset
Von Kármánin vakio

Virtausdynamiikassa von Kármánin vakio on dimensioton vakio, joka esiintyy logaritmisessa virtauslaissa. Vakio on nimetty Theodore von Kármánin mukaan. Tarkastellaan turbulenttista fluidin virtausta lähellä seinää, jolla on liukumaton reunaehto. Tällöin seinän läheisessä rajakerroksessa virtauksen profiili on : u=\frac{u_{\star}}{\kappa}\ln\frac{z}{z_0}, missä u on keskimääräinen virtausnopeus korkeudella z reunan yläpuolella. Rosoisuuskorkeus (tai rosoisuuspituus) z0 on se korkeus, jolla u näyttää menevän nollaan. Kaavassa κ on von Kármánin vakio (n. 0,41), ja u_\staron kitkanopeus, joka riippuu virtauksen pohjan leikkausjännityksestä τw : : u_\star = \sqrt{\frac{\tau_w}{\rho}}, missä ρ on fluidin tiheys. Von Kármánin vakiota käytetään turbulenssimallinnuksessa, esimerkiksi rajakerrosmeteorologiassa, laskettaessa liikemäärän, lämmön ja kosteuden vuota ilmakehästä maan pinnalle. Sen arvon ajatellaan olevan universaali (κ ≈ 0,40). Von Kármánin vakio ei kuitenkaan vaikuta olevan universaali uomavirtauksissa, joissa esiintyy pohjakuljetusta. Viime vuosikymmeninä Kármánin vakion arvoa on tutkittu säännöllisesti. Eri katsauksissa κ:n arvoiksi ilmoitetaan lukuja väliltä 0,35–0,42. Yli kahdeksantoista tutkimuksen johtopäätös on, että κ on vakio ja se on likimain 0,40. == Katso myös == * Logaritminen tuulilaki == Lähteet == Luokka:Meteorologia Luokka:Virtausdynamiikka
Vuoden pesäpallotuomari

Vuoden pesäpallotuomari valittiin ensimmäisen kerran vuonna 1957 ja on siitä lähtien jaettu joka vuosi.https://www.pesis.fi/pesapalloliitto/historia/tuomarit/vuoden-tuomarit/ == Vuoden pesäpallotuomarit == Kausi Voittaja # 1957 Erkki Heikkilä 1. 1958 Matti Rauko 1. 1959 Simo Ristonmaa 1. 1960 Erkki Heikkilä 2. 1961 Kullervo Reinikainen 1. 1962 Keijo Takamäki 1. 1963 Sulo Lipsanen 1. 1964 Keijo Takamäki 2. 1965 Pentti Kokko 1. 1966 Risto Lamppu 1. 1967 Kauko Leino 1. 1968 Hans Porras 1. 1969 Kalevi Rantakangas 1. 1970 Antti Heinonen 1. 1971 Aarre Huovila 1. 1972 Mikko Kivistö 1. 1973 Antti Kilpeläinen 1. 1974 Raimo Syrjänen 1. 1975 Matti Vanhala 1. 1976 Jari Haapakoski 1. 1977 Jarmo Kokkonen 1. 1978 Vesa Hämäläinen 1. 1979 Reijo Koskinen 1. 1980 Raimo Merivalo 1. 1981 Tapio Juntunen 1. 1982 Seppo Suuronen 1. 1983 Raimo Merivalo 2. 1984 Jaakko Hirvonen 1. 1985 Vesa Hämäläinen 1. 1986 Jorma Knihtilä 1. 1987 Raimo Hänninen 1. 1988 Jarmo Terho 1. 1989 Jarmo Terho 2. 1990 Pekka Käyhkö 1. 1991 Jarmo Kokkonen 1. 1992 Pekka Mäenpää 1. 1993 Paavo Pitkänen 1. 1994 Veli-Matti Kallionpää 1. 1995 Jouni Ojala 1. 1996 Harri Tuomikoski 1. 1997 Tapio Juntunen 1. 1998 Matti Lähteenmäki 1. 1999 Jussi Nieminen 1. 2000 Reijo Kauhanen 1. 2001 Matti Lähteenmäki 2. 2002 Pekka Salovaara 1. 2003 Sami Seppälä 1. 2004 Tommi Nupponen 1. 2005 Tero Hallila 1. 2006 Antti Aine 1. 2007 Ossi Muurainen 1. 2008 Rami Rintamäki 1. 2009 Juha Asunmaa 1. 2010 Antti Aine 2. 2011 Jussi- Pekka Anttila 1. 2012 Jyrki Rajaniemi 1. 2013 Matti Lähteenmäki 3. 2014 Peter Laitio 1. 2015 Matti Lähteenmäki 4. 2016 Ari Kiviniemi 1. 2017 Tommi Nupponen 2. 2018 Jyrki Rajaniemi Jussi-Pekka Anttila 2. 2\. 2019 Joona Tervonen 1. 2020 Tommi Nupponen Ossi Muurainen 3. 2\. 2021 Kosti Rautiainen Immo Rautiainen 1. 2022 Suvi Kaukovalta Mika Kääriäinen 1. == Lähteet == * ===Viitteet=== Vuoden tuomarit Vuoden tuomarit
Heikki Teittinen

Heikki Urho Teittinen (30. syyskuuta 1894 Vesanto – 10. maaliskuuta 1980 Juva) oli suomalainen laulunopettaja, kuoronjohtaja ja suomentaja. Hän perusti Helsingin Kamarikuoron ja hänet tunnettiin "kamarikuorolaulun isänä".Juvan kulttuurisivut : Heikki TeittinenKuka kukin on 1954Kuolleita (maksullinen artikkeli) Helsingin Sanomat 14.3.1980, HS Aikakone. Viitattu 16.4.2018. Taipaleen kylästä Juvalla kotoisin olleen Teittisen vanhemmat olivat kansakoulunopettaja Antero Teittinen ja Henni Pursiainen. Hän pääsi ylioppilaaksi 1915 ja opiskeli aluksi Helsingin yliopistossa teologiaa kunnes siirtyi musiikin pariin. Hän opiskeli Helsingin musiikkiopistossa 1917–1918 ja lisäksi vuosina 1928–1938 ulkomailla Saksassa Georg Arminin oppilaana, Italiassa ja Ranskassa. Teittinen oli vuodesta 1939 alkaen päätoimisesti laulunopettajana ja hän perusti Helsingin Kamarikuoron oppilaistaan osallistuen sen kanssa muun muassa Walesin kansainväliseen kuorokilpailuun. Teittinen toimi myös ruotsalaisen Karlskogan Kamarikuoron johtajana 1949–1961 ja ohjasi norjalaista ylioppilaskuoroa. Hän johti pitkään myös Helsingin NMKY:n sekakuoroa ja mieskuoroa, Kilven Kuoroa ja Åbo Sångarbröderiä. Jäätyään eläkkeelle 1969 Teittinen lopetti Turussa ja Helsingissä pitämänsä laulukoulut ja palasi Juvalle. Hän perusti Juvan kansalaisopiston yhteyteen Juvan Kamarikuoron ja vuonna 1976 Teittisen johdolla valmistui paikallisin juvalaisvoimin pienoisooppera Kevään kuningatar. Teittiselle myönnettiin valtion taiteilijaeläke vuonna 1973. == Kirjallista tuotantoa == * Yhtä ja toista laulujen esityksestä ; kokoillut Heikki Teittinen. Kamarilauluja 19. Helsinki 1956 == Suomennoksia == * E. Temple Thurston : Suloisen järjettömyyden kaupunki ; englanninkielestä suom. Heikki Teittinen. Otava 1924, 2. painos 1950 * William J. Locke : Septimus : romaani. Otava 1926 * Jean de La Brète : Villivarsa : romaani ; ranskankielestä suomentanut Heikki Teittinen. Otava 1927 * T. E. Lawrence : Erämaan kapina ; tekijän valtuuttamana englanninkielestä suomentanut Heikki Teittinen. Satakunnan Kirjateollisuus, Pori 1928 * Etsijän tarina ; kirjoittanut Mabel Zichy ; suomentanut Heikki Teittinen. Suomen teosofinen seura, Helsinki 1928 * Richard Halliburton : Mainehikas seikkailu ; tekijän luvalla englanninkielestä suomentanut Heikki Teittinen. Satakunnan Kirjateollisuus, Pori 1928 * Edgar Wallace : Tyttö laivassa ; englanninkielestä suomentanut Heikki Teittinen. Otava 1928, 2. painos 1951 (alkuteos Penelope of the "Polyantha") * F. Tennyson Jesse : Hullu Tom ; suomentaneet Yrjö Gustafson ja Heikki Teittinen. Kansanvalta, Helsinki 1929 * Frank Heller : Korsikkalainen perintöni : romaani, tekijän luvalla suomentanut Heikki Teittinen. Otava 1929 * B. Junius Wood : Salaperäinen Siperia ; englanninkielestä suomentanut Heikki Teittinen. Satakunnan Kirjateollisuus, Pori 1929 * J. J. Connington : Yhdeksän ratkaisua ; tekijän luvalla englanninkielestä suomentanut Heikki Teittinen. Jännitysromaani n:o 1. Otava 1929 (The Case with Nine Solutions) ==Lähteet== Luokka:Suomalaiset kuoronjohtajat Luokka:Suomalaiset musiikkipedagogit Luokka:Suomentajat Luokka:Vuonna 1894 syntyneet Luokka:Vuonna 1980 kuolleet
Superpesiksen kultainen pilli

Kultainen pilli valittiin ensimmäisen kerran vuonna 2005 ja on siitä lähtien jaettu joka vuosi. Kultainen pilli luovutetaan tuomarille, jonka pelaajat ovat äänestäneet parhaaksi tuomariksi.https://www.pesis.fi/pesapalloliitto/historia/tuomarit/vuoden- tuomarit/ == Kultainen pilli-voittajat == : Kultainen pilli Kausi Voittaja # 2005 Matti Lähteenmäki 1. 2006 Antti Aine 1. 2007 Antti Aine 2. 2008 Timo Siekkinen 1. 2009 Rami Rintamäki 1. 2010 Ossi Muurainen 1. 2011 Rami Rintamäki 2. 2012 Matti Lähteenmäki 2. 2013 Matti Lähteenmäki 3. 2014 Matti Lähteenmäki 4. 2015 Matti Lähteenmäki 5. 2016 Ari Kiviniemi 1. 2017 Ari Kiviniemi 2. 2018 Ari Kiviniemi 3. 2019 Immo Rautiainen 1. 2020 Ossi Muurainen 2. == Lähteet == * ===Viitteet=== Kultainen pilli Kultainen pilli
Eden Ahbez

George Alexander Aberle, joka tunnettiin taiteilijanimeltään eden ahbez (15. huhtikuuta 1908 Brooklyn, New York, Yhdysvallat – 4. maaliskuuta 1995 Los Angeles, Kalifornia, Yhdysvallat), oli yhdysvaltalainen lauluntekijä ja muusikko, jonka elämäntavalla Kaliforniassa oli suurta vaikutusta hippiliikkeeseen. Ahbez sävelsi Nat King Colen vuoden 1948 kappaleen ”Nature Boy”, joka oli Yhdysvaltain musiikkilistan ensimmäisellä sijalla kahdeksan viikon ajan. Hänellä oli olkapäihin ylettyvät hiukset sekä parta ja hän kertoi elävänsä kolmella dollarilla viikossa, nukkuen ulkona perheensä kanssa ja syöden vihanneksia, hedelmiä ja pähkinöitä. Eden ahbez kuoli auto- onnettomuudessa 86 vuoden ikäisenä 4. maaliskuuta 1995. ==Lähteet== Luokka:Amerikanenglantilaiset Luokka:Amerikanskotlantilaiset Luokka:Hippiliike Luokka:Vuonna 1908 syntyneet Luokka:Vuonna 1995 kuolleet Luokka:Yhdysvaltalaiset lauluntekijät Luokka:Yhdysvaltalaiset muusikot
Jegor Rykov

Jegor Rykov 14. huhtikuuta 1997 Vidnoje, Venäjä) on venäläinen jääkiekkopuolustaja. Hän laukoo vasemmalta. http://www.eliteprospects.com/player.php?player=269022 ==Pelaajaura== Kaudella 2015–2016 alkaneella KHL-urallaan hän on pelannut 248 runkosarjaottelua tehopistein 5+47=52. Pudotuspeleissä hän on pelannut 52 ottelua tehden kuusi syöttöpistettä. https://en.khl.ru/players/21253/ New Jersey Devils varasi Rykovin viidennellä kierroksella vuoden 2016 varaustilaisuudessa. NHL:n siirtotakarajalla helmikuussa 2018 Devilsin ja New York Rangersin Michael Grabnerista tekemän pelaajakaupan osana Rykovin NHL-oikeudet siirtyivät Rangersille.http://www.cbc.ca/sports/hockey/nhl/rangers-trade-michael- grabner-1.4548082 Kauden 2016–2017 päätteeksi Rykov voitti SKA:n joukkueessa Gagarin Cupin. Venäjän maajoukkueessa Rykovilla on hopea- ja pronssimitalit alle 20-vuotiaiden MM-kilpailuista. ==Lähteet== Luokka:Venäläiset jääkiekkoilijat Luokka:Vuonna 1997 syntyneet Luokka:Elävät henkilöt
Al-Salt

Al-Salt tai As-Salt on kaupunki Jordaniassa Al Balqa'n kuvernoraatissa pääkaupunki Ammanin länsipuolella. Sen asukasluku oli vuonna 2018 107 874 ja sen asukkaista noin 35 % on kristittyjä. ==Maantiede== Al-Salt sijaitsee noin 28 kilometriä Jordanian pääkaupunki Ammanista länteen noin 840 metrin korkeudella merenpinnasta. Alue on vuoristoista ja metsäistä. Lähistöllä on useita lähteitä, jotka tekevät mahdolliseksi maatalouden harjoittamisen paikallisissa laaksoissa. ==Historia== Hellenistisellä kaudella ja Rooman valtakunnan aikana nykyinen al-Salt tunnettiin nimellä Gadara. Nykyinen nimi al-Salt lienee johdettu roomalaisaikana käytetystä nimestä Regis Saltus, joka viittasi kruununmaihin Palaestina Priman provinssissa. Ensimmäinen maininta al-Saltista historiallisissa lähteissä on vuodelta 1118. Maininta liittyi Jerusalemin kuningas Baudouin II:n ja Damaskoksen atabegin Zahir al-Din Tughtiginin neuvotteluihin aselevosta. Muslimihallitsijat rakennuttivat al- Saltin linnoituksen Ra's al-Amir -kukkulalle vuonna 1220 ja Egyptin mamelukkihallitsija Baibars laajensi linnoitusta valtakaudellaan. Kaupunki kukoisti mamelukkien valtakaudella ja kaupungista oli kotoisin useita al- Salti-nimellä tunnettuja oppineita. Kaupunki taantui Osmanien valtakunnan alkuaikoina ja Egyptin hallitsija Ibrahim paššan sanotaan tuhonneen kaupungin linnoituksen hänen hallitessaan Syyriaa vuosien 1831 ja 1840 välillä. Linnoituksen rauniot ovat säilyneet nykypäiviin saakka. Osmaniviranomaiset pyrkivät elvyttämään al-Saltin aluetta 1800-luvun lopulla. Sen merkitys kasvoi ja kaupunkiin saapui muuttajia esimerkiksi Damaskoksesta, Hamasta, Nabluksesta ja muualta Palestiinasta. Monet etenkin Palestiinasta muuttaneet olivat kristittyjä useista kirkkokunnista. Valtio ja lähetyssaarnaajat perustivat kaupunkiin kouluja, mikä teki al-Saltista alueellisen koulutuksen keskuksen. Jordanian ensimmäinen toisen asteen oppilaitos perustettiin al-Saltiin vuonna 1925. Al-Salt oli myös paikka, jossa brittiläinen Transjordanian ja Palestiinan valtuutettu sir Herbert Samuel julkaisi Transjordanian šeikeille suunnitelman Transjordanian itsehallinnosta. Al-Salt lisättiin Unescon maailmanperintöluetteloon vuonna 2021. ==Väestö== Al-Saltin asukasluku vuonna 2018 oli 107 874. Vuonna 1993 sen asukasluku oli arviolta 60 740. Muslimit muodostavat al-Saltin asukkaiden valtaosan, mutta noin 35 % sen asukkaista on kristittyjä. Kristittyjen suhteellinen osuus al-Saltissa on huomattavasti suurempi, kuin koko Jordaniassa. ==Lähteet== == Aiheesta muualla == Luokka:Jordanian kaupungit Luokka:Unescon maailmanperintökohteet Jordaniassa
Luettelo Brändön julkisista taideteoksista ja muistomerkeistä

Luettelo Brändön julkisista taideteoksista ja muistomerkeistä sisältää Brändön kunnassa olevat pysyvät patsaat, muistomerkit ja muistolaatat. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Muistokivi (Minnessten) Hummelörenin pohjoiskärki Korsö Muistomerkki (Minnesmärke) Österskäretin pohjoiskärki (sijainti summittainen) Björnholma Postitien muistokivi (sijainti summittainen) Baggholma 1995 Tauben kivi, 15.11.1773 sattuneen postiveneturman muistomerkki Gravstensgrundet, pohjoiskärki Korsö 100px Till minnet av på havet omkomna Brändön kirkon luona (sijainti summittainen) 1985 == Lähteet == Luokka:Brändö Brändö
Luettelo Lemlandin julkisista taideteoksista ja muistomerkeistä

Luettelo Lemlandin julkisista taideteoksista ja muistomerkeistä sisältää Lemlandin kunnassa olevat pysyvät patsaat, muistomerkit ja muistolaatat. == Julkiset taideteokset, muistomerkit ja muistolaatat == Julkinen teos Paikka Alue Kartalla Tekijä Paljastusvuosi Kuva WD Lentäjän ja ruotsalaisen vapaaehtoisen muistokivi Nyhamnin saaren ranta 1944 Victor Westerholmin muistokivi Lemströmin kanavan etelärannalla, lähin kiinteistö: Lemlandvägen 560 1960 == Lähteet == Luokka:Lemland Lemland
William Brent

William Brent Unger (s. 15. lokakuuta 1995 Palm Beach County, Florida) on yhdysvaltalainen näyttelijä. Hänet tunnetaan parhaiten Chase Davenportin roolista sarjassa Lab Rats.Billy Unger. Webcitation (arkistoitu disneyxdmedianet.com -sivustolta 2012). Viitattu 31.3.2018. Brent käytti vuoteen 2016 asti nimeä Billy Unger, mutta otti silloin käyttöön nimen William Brent. == Filmografia == Vuosi Elokuva Rooli 2007 Seven's Eleven: Sweet Toys Frankie 2007 National Treasure: Book of Secrets Charles Gates 2008 Rock Slyde Young Rock Slyde 2008 Cranck: High Voltage Young Chev Chelios 2008 Cop Dog Robby North 2008 Opposite Day Samuel "Sammy" Benson 2010 Jack and The Beanstalk Prince Charming 2010 Monster Mutt Zack Taylor 2010 A Turtel's Tale: Sammy's Adventures Hatchling Sammy 2010 You Again Ben Olsen 2012 The Lost Medallion: The Adventures of Billy Stone Billy Stone Vuosi Sarja Rooli 2007 Scrubs Devin 2007 Cold Case Jeff Reed 2007 Desperate Housewives Chad/Jeremy 2008 Medium Young Joey / Teddy Carmichael 2008 Can You Teach My Alligator Manners Eric 2008 Terminator: The Sarah Connor Chronicles Martin "Marty" Bedell 2008 Special Agent Oso Michael 2009 Mental Conor Stephens 2009 Hawthorne Sam 2009 Ghost Whisperer Pete Murphy 2010 Sonny with a Chance Wesley 2010 Fish Hooks Bradley "Brad" Kingstone 2011-2016 Lab Rats Chase Davenport 2012 Kickin' It Brody 2012 A.N.T. Farm Neville 2016 Lab Rats: Elite Force Chase Davenport ==Lähteet== Luokka:Vuonna 1995 syntyneet Luokka:Elävät henkilöt Luokka:Yhdysvaltalaiset näyttelijät
Rome (albumi)

Rome on yhdysvaltalaisen tuottaja Danger Mousen ja italialaisen säveltäjä Daniele Luppin studioalbumi, jonka julkaisi Parlophone 16. toukokuuta 2011. Albumilla vierailevat artistit Jack White ja Norah Jones. Albumin parissa työskenteltiin viisi vuotta ja se nauhoitettiin Forum Studios -studiolla Roomassa. Albumi ottaa vaikutteita spagettiwestern-elokuvista.Genius: Danger Mouse & Daniele Luppi - Rome == Kappaleet == # # # # # # # # # # # # # # # == Arvostelut == * Consequence of Sound: C+Alex Jones: Rome - albumin levyarvostelu Consequence of Sound (16.5.2011) * Pitchfork: 7.0Jess Harvell: Rome - albumin levyarvostelu Pitchfork (16.5.2011) == Lähteet == Luokka:Vuoden 2011 albumit Luokka:Italialaiset albumit Luokka:Yhdysvaltalaiset popalbumit
Coloring Book

__NOTOC__ Coloring Book on chicagolaisen hip-hop artisti Chance the Rapperin kolmas mixtape, joka julkaistiin omakustanteena 13. toukokuuta 2016 ainoastaan Apple Musiciin, mutta se ilmestyi 27. toukokuuta 2016 muihin striimauspalveluihin. Albumilla vierailee monia tunnettuja artisteja, kuten muun muassa Kanye West, Justin Bieber tai 2 Chainz. Albumi oli ensimmäinen, joka pääsi Billboard 200 -listalle pelkästään striimausten myötä, korkeimmillaan albumi oli kahdeksannella sijalla.Keith Caulfield: Chance the Rapper's 'Coloring Book' is First Streaming-Exclusive Album to Chart on Billboard 200 Billboard (22.5.2016) Albumi voitti vuoden 2017 Grammy- palkintogaalassa palkinnon parhaasta rap-albumista.Max Weinstein: Chance The Rapper’s ‘Coloring Book’ Wins Best Rap Album at 2017 Grammy Awards XXL Magazine (12.2.2017) Albumin nimeksi piti tulla Chance 3, mutta se muutettiin lopulta nykyiseksi Coloring Bookiksi, kannen suunnitteli Brandon Breaux, joka on suunnitellut myös Bennetin aiempien albumiensa kannet.Genius: Chance the Rapepr – Coloring Book == Taustaa == Edellisen Acid Rap -mixtapen julkaisun jälkeen Bennett muutti huvilaan Los Angelesiin, jossa hän meinasi menettää uskonsa kristinuskon Jumalaan, koska hän addiktoitui Xanax-lääkkeisiin. Bennett muutti lopulta takaisin Chicagoon tyttöystävänsä luokse ja pääsi eroon Xanaxista. Hän tuli taas uskoon ja he saivat lapsen, Kenslin. Hän ehti myös työskennellä vuonna 2016 Kanye Westin seitsemännen sooloalbumin The Life of Pablon parissa, hän vieraili kappaleella "Ultralight Beam".Zach Baron: How Chance the Rapper’s Life Became Perfect GQ (24.8.2016) Albumin julkaisupäivä paljastettiin The Jimmy Fallon Show -ohjelmassa 6. toukokuuta samalla kun Bennett esitti kappaleen "Blessings". Albumilta julkaistiin kolme singleä, "Summer Friends", "Angels" ja "No Problem".Kevin Goddard: Chance The Rapper Announces Release Date For "Chance 3" Hotnewhiphop.com (6.5.2016) == Kappaleet == # # # # # # # # # # # # # # == Arvostelut == Albumi sai paljon positiivista palautetta kriitikoita, he pitivät Bennetin tavasta sekoittaa gospelia ja hiphop-musiikkia keskenään. Musiikkisivusto Pitchfork antoi albumille "Best New Music" -tittelin; * Pitchfork: 9.1/10kris ex: Coloring Book – levyarvostelu Pitchfork (17.5.2016)] * Rolling Stone: Christopher R. Weingarten: Coloring Book – levyarvostelu Rolling Stone (18.5.2016) == Lähteet == Luokka:Vuoden 2016 albumit Luokka:Mixtapet Luokka:Yhdysvaltalaiset hip hop -albumit
Ilpo Linko

Ilpo Ilkka Kalevi Linko (18. heinäkuuta 1937 Pori – 24. lokakuuta 2017) oli suomalainen diplomi-insinööri ja kauppatieteen maisteri, joka toimi Rastorin pitkäaikaisena toimitusjohtajana. Ilpo Linko syntyi varatuomari Visa Frans Lingon ja Ellen Mathilda Kivisen perheeseen. Hän avioitui Mona Carita Kihlströmin kanssa. Linko valmistui diplomi-insinööriksi 1959 ja kauppatieteen maisteriksi 1971. Linko toimi Mec-Rastorin varatoimitusjohtajana 1967–1974 ja H. B. Maynard & Co:n palveluksessa Lontoossa 1974–1975. Kaukomarkkinoiden toimitusjohtaja Linko oli 1975–1977 ja Rastorin vuodesta 1977. Hän työskenteli Rastorin toimitusjohtajana parikymmentä vuotta, aina vuoteen 1996 saakka.Rastorin tarina. Rastor. (Viitattu 31.3.2018) == Lähteet == Luokka:Suomalaiset insinöörit Luokka: Suomalaiset yritysjohtajat Luokka:Vuonna 1937 syntyneet Luokka:Vuonna 2017 kuolleet
Faya

Faya on Nigerin oikeanpuoleinen sivujoki Malissa. Se laskee Nigeriin hieman ennen Koulikoroa. Joen valuma-alue on 2 190 neliökilometriä. Joen ympärillä sijaitsee lähes 80 000 hehtaarin laajuinen suojeltu Fayan metsäalue. Maan pääkaupungin Bamakon läheisyydestä huolimatta metsä on säilynyt melko hyvin. Sitä uhkaavat polttopuun kerääminen, puuhiilen poltto, karjan laiduntaminen ja metsäpalot. Metsän tilaa yritetään parantaa istutuksilla sekä kehittämällä luontomatkailua ja paikallisen väestön elinkeinoja. ==Lähteet== Luokka:Malin joet Luokka:Nigerin vesistö
Inna (albumi)

Inna on romanialaisartisti Innan neljäs studioalbumi. Se julkaistiin 30. lokakuuta 2015 muualla paitsi Japanissa, jossa se julkaistiin jo 23. heinäkuuta 2015 nimellä ”Body and the Sun”. == Kappaleet == # # # # # # # # # # # # # # # # # # == Lähteet == Luokka:Innan albumit Luokka:Vuoden 2015 albumit
Za golemite mazhe

Za golemite mazhe () on bulgarialaisen pop-folk-laulajan Tatyanan single. Single julkaistiin 12. joulukuuta 2017 . == Lähteet == == Aiheesta muualla == * Virallinen YouTube-video Luokka:Vuoden 2017 kappaleet Luokka:Tatyanan kappaleet
Kosovon operaatio (1944)

Kosovon operaatio oli sarja asevoimien operaatioita jotka johtivat yhteen viimeiseen pinnistykseen toisen maailmansodan aikana. Operaation aloitti Bulgarian armeija Jugoslavian ja Albanian partisaanit kanssa. Operaation tarkoituksena oli häätää saksalaiset Kosovosta. Päävoimat tässä operaatiossa olivat Bulgarian toinen armeija, Jugoslavian kahdeskymmenesneljäs ja neljäskymmeneskuudes divisioona, ensimmäinen ja viides Kosovo-Metohija prikaatti, sekä Albanian kansanvapautus armeijan kolmas ja viides prikaatti. Nämä voimat saivat avustusta Neuvostoliitolta ja Länsiliittoutuneilta. Saksan joukot koostuivat seitsemästä tuhannesta miehestä ja Kampfgruppe Langerista, sekä kolmesta jalkaväki komppaniasta, yhdestä tykistö patterista ja yhdestö panssari joukkueesta. Mukana oli 7 000 Waffen SS miestä. Saksaa auttoi 10 000 Balli Kompëtar miestä Albaniasta. Balli Kompëtar oli Albanialainen anti- kommunistinen nationalistinen järjestö. Balli Kompëtar ja Waffen SS toimivat jälkijoukkoina Wehrmachtin perääntyessä. Saksa käytti SS Skanbergiä vuorille etenemisessä ja partisaanien rohkaisemisessa. Hyökkäyksen alkaessa Saksaa vastaan SS Skanberg käskettiin tukahduttamaan partisaanien ja heidän kannattajiensa vastarinta. Käskyn seurauksena Albanialaisia partisaani vankeja ammuttiin ja hirtettiin Kosovossa 23. lokakuuta. Operaatio johti kommunistien haltuun ottoon Kosovossa, joka tapauksessa Saksalaiset onnistuivat perääntymään ja vapautumaan motista jonka kommunistit olivat järjestäneet heille. ==Seuraukset== Kosovon alueen vapauttaminen Saksalta ei tuonut välitöntä rauhaa ja järjestystä. 2. joulukuuta 1944 anti-kommunisti Albaanit Drenican alueelta hyökkäsivät Trepcan kaivoskompleksiin ja muihin kohteisiin. 2 000 miehen voimalla nämä anti-kommunistit onnistuivat torjumaan 30 000 miehen partisaanijoukkoja kahden kuukauden ajan. ==Lähteet== * Islam and Nazi Germany's War * The SS Hunter Battalions: The Hidden History of the Nazi Resistance Movement 1944-45 * Albania at War, 1939-1945 Luokka:Toisen maailmansodan sotilasoperaatiot Luokka:Kosovon historia Luokka:Vuoden 1944 sotahistoria
Aurinkorannikon matkaopaskoulu

Aurinkorannikon Matkaopaskoulu on Espanjan Aurinkorannikolla toimiva yksityinen oppilaitos, joka valmistaa ulkomaan matkaoppaita Suomessa toimivien valmismatkanjärjestäjien lomakohteisiin. Koulua käyttävät Apollomatkat, Aurinkomatkat, Tjäreborg ja TUI. Oppilaitos on rekisteröity Espanjaan. Koulutusta valvova viranomainen on Málagan maakuntahallinto, käytännössä Fuengirolan kaupunki. Matkaopaskoulu toimii aidossa ulkomaan lomakohteessa, jotta opiskelijat voidaan opettaa ammattiin käytännössä; opiskelijat tuottavat elämyksiä ja kokemuksia, eli he vetävät retkiä Aurinkorannikolla lomaileville ja asuville suomalaisille. Lisäksi opiskelijat tapaavat lomalaisia hotellipalveluilla ja aina autetaan vieraita mahdollisissa lomalla esiin tulevissa pulmissa. Opetus tapahtuu suomen kielellä. Opiskelijat saavat ulkomaan matkaoppaan, aktiviteettioppaan sekä lasten oppaan koulutuksen. Koulutus kestää kuukauden ja oppilaitoksesta valmistuvat nimetään ulkomaan matkaoppaaksi. Matkaopaskouluja järjestetään syksyisin ja keväisin. Koulu on ollut toiminnassa vuodesta 2015. Oppilaitos sijaitsee Fuengirolan kaupungissa, Los Bolichen kaupunginosassa osoitteessa Calle Antonio Machado 25. == Aiheesta muualla == Kotisivut Luokka:Fuengirola Luokka:Espanjalaiset oppilaitokset Luokka:Málagan maakunta
Epstein

Epstein on sukunimi, joka on muun muassa seuraavilla henkilöillä: *Brian Epstein (1934−1967), brittiläinen pop/rock-manageri *Charles Epstein, yhdysvaltalainen matematiikan professori *Fred Epstein (1937–2006), yhdysvaltalainen kirurgi *Howie Epstein (1955−2003), yhdysvaltalainen basisti *Jacob Epstein (1880−1959), yhdysvaltalais-brittiläinen kuvanveistäjä *Jane Ace (o.s. Epstein ?−1974), yhdysvaltalainen näyttelijä *Jean Epstein (1897−1953), ranskalainen elokuvaohjaaja, elokuvateoreetikko ja kirjailija *Jeffrey Epstein (1953−2019), yhdysvaltalainen liikemies. *Julius J. Epstein (1909–2000), yhdysvaltalainen käsikirjoittaja *Mikhail Epstein (s. 1950), venäläis-yhdysvaltalainen kirjallisuustieteilijä ja kulttuurintutkija *Philip G. Epstein (1909–1952), yhdysvaltalainen käsikirjoittaja.
Oudhin kuningaskunta

Oudhin kuningaskunta tai Awadhin kuningaskunta oli 1700- ja 1800-luvuilla Pohjois-Intian alueella hallinnut kuningaskunta. Oudhin kuningaskunta syntyi Mogulivaltakunnan romahtamisen seurauksena 1700-luvulla. Aluetta hallinnut dynastia kieltäytyi enää maksamasta mogulivallalle maaveroa, järjesti oman armeijansa ja julisti itsensä Oudhin perinnöllisiksi hallitsijoiksi. Maan ensimmäinen kuningas oli Saadat Khan Burhan-ul-Mulk. Valtio toimi itsenäisesti vuoteen 1856 saakka, jolloin Iso-Britannia otti alueen hallinnon itselleen. ==Lähteet== Luokka:Intian kuningaskunnat
Bengalin Subah

Bengalin Subah oli Mogulivaltakunnan hallitsema alue Bengalissa, nykyisen Intian ja Bangladeshin alueella. Bengalin Subahin perustivat mogulihallitsijat, jotka Bengalin sulttaanikunnan valloittamisen jälkeen liittivät alueen omaan imperiumiinsa. Mogulivallan romahtamisen jälkeen Bengalia hallinnut nawab alkoi toimia itsenäisesti. Bengalin hallitsijat toimivat itsenäisesti vuoteen 1757 saakka, jolloin Englannin Itä-Intian kauppakomppania valloitti sen. == Lähteet == Luokka:Intian kuningaskunnat Luokka:Intian historia
Doctor Foster

Doctor Foster on brittiläinen psykologinen draamasarja, joka alkoi BBC One -kanavalla 9. syyskuuta 2015. Sarjan pääosassa on Tohtori Gemma Foster (Suranne Jones), joka epäilee hänen miehellään olevan suhde toiseen naiseen. Gemma päättää selvittää totuuden, minkä seurauksena hän ajautuu pakkomielteen pimeälle polulle. Hänen elämänsä suistuu täysin raiteiltaan, ja alkaa kaikkia järisyttävä vyyhti. Sarjan on luonut ja käsikirjoittanut Mike Bartlett. Ensimmäisen tuotantokauden ohjasi Tom Vaughan ja toisen tuotantokauden Jeremy Lovering. Pääosan esittäjä Suranne Jones voitti kehutusta roolityöstään parhaan naisnäyttelijän BAFTA-palkinnon. Syksyllä 2015 esitetty ensimmäinen tuotantokausi sai loistavan vastaanoton niin katsojilta kuin kriitikoiltakin, ja sarjaa kutsuttiinkin "vuoden 2015 TV-tapaukseksi". Toinen tuotantokausi alkoi BBC Onella 5. syyskuuta 2017. Molemmat kaudet keräsivät myös erittäin hyvät katsojaluvut, ja 10 miljoonan katsojan raja ylittyi useaan otteeseen. Suomessa Yle TV1 esitti sarjan molemmat tuotantokaudet putkeen 28. helmikuuta 2018 alkaen. ==Rooleissa== Ensimmäinen kausi *Suranne Jones – Tri. Gemma Foster, 37-vuotias yleislääkäri, joka alkaa epäillä, että hänen miehellään on suhde. *Bertie Carvel – Simon Foster, 40-vuotias rakennussuunnittelija ja Gemman aviomies. *Clare-Hope Ashitey – Carly Williams, Gemman potilas, joka auttaa tätä tutkimaan Simonin salattua elämää. *Cheryl Campbell – Helen Foster *Jodie Comer – Kate Parks, 23-vuotias yliopistosta valmistunut nainen, jolla on ollut kahden vuoden ajan salasuhde Simon Fosterin kanssa. *Navin Chowdhry – Anwar *Victoria Hamilton – Anna Baker *Tom Taylor – Tom Foster, Gemman ja Simonin 11-vuotias poika. *Martha Howe-Douglas – Becky Hughes *Adam James – Neil Baker *Thusitha Jayasundera – Ros Mahendra. *Sara Stewart – Susie Parks *Neil Stuke – Chris Parks *Robert Pugh – Jack Reynolds *Ricky Nixon – Daniel Spencer *Daniel Cerqueira – Gordon Ward, luulosairas, joka säännöllisesti käy Gemman vastaanotolla. *Megan Roberts – Isobel, Tomin ystävä. Toinen kausi *Suranne Jones – Gemma Foster *Bertie Carvel – Simon Foster *Tom Taylor – Tom Foster *Jodie Comer – Kate Parks *Victoria Hamilton – Anna Baker *Adam James – Neil Baker *Prasanna Puwanarajah – James, Gemman uusi romanttisen kiinnostuksen kohde. *Sian Brooke – Siân Lambert, Gemman klinikan uusi lääkäri, jolla on salaperäinen yhteys Simoniin. *Hope Lloyd – Isobel *Frank Kauer – Max, Tomin paras kaveri. *Thusitha Jayasundera – Ros Mahendra *Joanie Kent – Amelie Foster, Simonin ja Katen tytär. *Daniel Cerqueira – Gordon Ward *Helena Lymbery – rouva Walters, Tomin koulun rehtori. *Martha Howe-Douglas – Becky Hughes *Sara Stewart – Susie Parks *Neil Stuke – Chris Parks *Clare-Hope Ashitey – Carly Williams *Philip Wright – Connor, Rosin kihlattu ja myöhemmin aviomies. ==Lähteet== Luokka:2010-luvun brittiläiset draamasarjat Luokka:BBC:n televisio-ohjelmat
Suranne Jones

Suranne Jones (s. Sarah Anne Jones, 27. elokuuta 1978) on englantilainen näyttelijä ja tuottaja, joka tunnetaan pääasiassa televisiorooleistaan. Hän tuli tunnetuksi vuosina 2000–2004 Kate McDonaldin roolista saippuasarjassa Coronation Street. Coronation Streetin jälkeen Jones näytteli muun muassa televisiosarjoissa Vincent (2005–2006), Strictly Confidential (2006) sekä Harley Street (2008). Hän keräsi kehuja roolistaan murhaaja Ruth Slaterina minisarjasta Unforgiven (2009). Jones näytteli vuosina 2011–2016 toista pääroolia, rikosylikonstaapeli Rachel Baileyta poliisisarjassa Scott & Bailey. Hän toimi sarjassa myös tuottajana. Kenties merkittävimmän roolityönsä Jones teki psykologisessa draamasarjassa Doctor Foster (2015–2017), jossa hän näytteli menestyvää Tohtori Gemma Fosteria, joka ajautuu pakkomielteen synkälle polulle alettuaan epäillä aviomiestään pettämisestä. Jones voitti sarjasta parhaan naisnäyttelijän BAFTA-palkinnon vuonna 2016. Luokka:Brittiläiset näyttelijät Luokka:Englantilaiset näyttelijät
Elämää suurempaa

Elämää suurempaa on Matti Kinnusen ohjaama ja käsikirjoittama kuusiosainen suomalainen draamasarja, jonka pääosissa näyttelevät Jussi Nikkilä, Misa Lommi, Matti Mäntylä, Mikko Virtanen sekä Vilma Melasniemi. Sarja esitettiin Yle TV1:llä marras–joulukuussa 2012. Sarja kertoo pankkialalla työskentelevästä Anssista (es. Jussi Nikkilä), joka joutuu syrjäytetyksi työpaikallaan. Islantilaispankin kaatumisen myötä hän onnistuu sijoittajan turvin voittamaan suuren summan rahaa, mutta pankkikriisin myötä hänen perheensä asiat vaarantuvat. == Rooleissa == == Lähteet == == Aiheesta muualla == * Elämää suurempaa Yle Areenassa * Luokka:2010-luvun suomalaiset draamasarjat
Aureliano Bolognesi

Aureliano Bolognesi (15. marraskuuta 1930 Sestri Ponente – 30. maaliskuuta 2018) oli italialainen nyrkkeilijä ja olympiavoittaja. Bolognesi voitti sarjan 60 kg olympiakultaa Helsingissä 1952. Hän voitti välierässään isäntämaan Erkki Pakkasen ja loppuottelussa Puolan Aleksy Antkiewiczin. Bolognesi kuoli 87-vuotiaana 30. maaliskuuta 2018.Olympics at Sports- Reference.comhttp://genova.repubblica.it/sport/2018/03/30/news/morto_aureliano_bolognesi_medaglia_d_oro_di_pugilato_alle_olimpiadi_del_1952-192586638/ == Lähteet == * Aureliano Bolognesi Bio, Stats, and Results Olympics at Sports-Reference.com === Viitteet === Luokka:Italialaiset nyrkkeilijät Luokka:Italialaiset olympiavoittajat Luokka:Vuonna 1930 syntyneet Luokka:Vuonna 2018 kuolleet